**ΜΕΤΑΘΕΣΕΙΣ ΕΚΠΑΙΔΕΥΤΙΚΩΝ**

**ΑΝΑΚΟΙΝΩΣΗ**

Οι εκπαιδευτικοί **που ανήκουν οργανικά στη Δ.Δ.Ε. Ανατ. Αττικής ή βρίσκονται στη Διάθεση του Π.Υ.Σ.Δ.Ε. Ανατ. Αττικής** δύνανται να υποβάλουν αίτηση μετάθεσης, βελτίωσης ή οριστικής τοποθέτησης από **11-11-2021 έως 22-11-2021, σύμφωνα με την υπ’ αριθ. 144390/Ε2/11-11-2021 Εγκύκλιο Μεταθέσεων Εκπαιδευτικών Δ.Ε., σχολικού έτους 2021-2022.**

**ΠΡΟΣΟΧΗ: ΟΙ ΕΚΠΑΙΔΕΥΤΙΚΟΙ ΟΙ ΟΠΟΙΟΙ ΒΡΙΣΚΟΝΤΑΙ ΣΤΗ ΔΙΑΘΕΣΗ ΤΟΥ ΠΥΣΔΕ ΑΝ. ΑΤΤΙΚΗΣ** **ΚΑΘΩΣ ΚΑΙ ΟΛΟΙ ΟΙ ΝΕΟΔΙΟΡΙΣΤΟΙ ΕΚΠΑΙΔΕΥΤΙΚΟΙ** **ΥΠΟΒΑΛΛΟΥΝ ΥΠΟΧΡΕΩΤΙΚΑ ΑΙΤΗΣΗ ΟΡΙΣΤΙΚΗΣ ΤΟΠΟΘΕΤΗΣΗΣ**

Όλα τα απαραίτητα δικαιολογητικά (για τη Δ.Δ.Ε. Ανατολικής Αττικής) θα πρέπει να αποσταλούν **εμπρόθεσμα** (**έως 22-11-2021**) στο mail : movement@dide-anatol.att.sch.gr (και **όχι** στο κεντρικό mail της Δ.Δ.Ε. Αν Αττικής) και σύμφωνα με τα οριζόμενα από την παραπάνω εγκύκλιο.

**ΠΡΟΣΟΧΗ:** Υπάρχουν δικαιολογητικά τα οποία θα πρέπει να αποσταλούν απευθείας στην Κεντρική Υπηρεσία του Υ.ΠΑΙ.Θ. σύμφωνα με την ως άνω αναφερόμενη εγκύκλιο.

**Λόγω των ιδιαίτερα πιεστικών προθεσμιών ελέγχου των αιτήσεων που θέτει το Υπουργείο Παιδείας, του πλήθους των εκπαιδευτικών που αιτούνται μετάθεση/βελτίωση/οριστική τοποθέτηση, παρακαλούμε τους εκπαιδευτικούς αρμοδιότητάς μας όπως αποστείλουν στο ανωτέρω mail προσφάτως εκδοθέντα (τριμήνου) και κατά περίπτωση, δικαιολογητικά συνυπηρέτησης, εντοπιότητας, οικογενειακής κατάστασης και φοιτητικής ιδιότητας τέκνων, προκειμένου να διευκολυνθεί και να επισπευσθεί η διαδικασία καταχώρισης και ελέγχου των αιτήσεων.**

**Εφιστούμε την προσοχή των ενδιαφερόμενων ότι ΣΕ ΚΑΜΙΑ ΠΕΡΙΠΤΩΣΗ ΔΕΝ ΘΑ ΓΙΝΟΥΝ ΔΕΚΤΑ ΓΙΑ ΜΟΡΙΟΔΟΤΗΣΗ, εκπρόθεσμα ή ελλιπή δικαιολογητικά.**

**Παρακαλούμε, επίσης, όπως οι εκπαιδευτικοί ελέγξουν με πολλή προσοχή την ορθότητα των υπηρετήσεών τους διότι η αίτηση μετάθεσης/βελτίωσης/οριστικής τοποθέτησης επέχει θέση υπεύθυνης δήλωσης.**  Σε περίπτωση διαπίστωσης λάθους, οι ενδιαφερόμενοι δύνανται να υποβάλουν **αίτημα** ηλεκτρονικά μέσω του συστήματος <https://teachers.minedu.gov.gr> , αναφέροντας **αναλυτικά** τη διόρθωση που θεωρούν ότι πρέπει να γίνει. Στην περίπτωση κατά την οποία, δεν έχει καταστεί δυνατόν να γίνουν οι απαραίτητες διορθώσεις/προσθήκες πριν τη λήξη της προθεσμίας αιτήσεων μετάθεσης, οι εκπαιδευτικοί οφείλουν **να οριστικοποιήσουν** την αίτησή τους ώστε να είναι εμπρόθεσμη και εν συνεχεία να ενημερώνονται μέσω της πλατφόρμας <https://teachers.minedu.gov.gr> για την διεκπεραίωση του αιτήματός τους.

**Ειδικότερα, σχετικά με τους νεοδιόριστους εκπαιδευτικούς, επισημαίνουμε ότι:**

**1) Οι νεοδιόριστοι εκπαιδευτικοί ΔΕΝ έχουν δικαίωμα αίτησης μετάθεσης από περιοχή σε περιοχή για το τρέχον έτος.**

**2)** Οι νεοδιόριστοι εκπαιδευτικοί **οφείλουν** να υποβάλουν αίτηση οριστικής τοποθέτησης και **να οριστικοποιήσουν** την αίτησή τους εμπρόθεσμα, **δεδομένου ότι είναι καταχωρημένη η τρέχουσα υπηρέτησή τους,** **ακόμη και αν δεν είναι καταχωρημένη η προϋπηρεσία τους**. Η ενημέρωση του συστήματος με τις προϋπηρεσίες των νεοδιόριστων εκπαιδευτικών βρίσκεται σε εξέλιξη. Θα έχει δε, ολοκληρωθεί, όταν γίνει ο έλεγχος των αιτήσεων οριστικών τοποθετήσεων/ βελτιώσεων, η οποία έπεται του ελέγχου των αιτήσεων μετάθεσης. Ως εκ τούτου, κατά τον έλεγχο των εν λόγω αιτήσεων, θα επικαιροποιηθούν οι αιτήσεις τους με τις καταχωρημένες προϋπηρεσίες τους και θα ληφθούν υπόψη στην μοριοδότησή τους.

Οι εκπαιδευτικοί παρακαλούνται να παρακολουθούν μέσω της πλατφόρμας <https://teachers.minedu.gov.gr> την καταχώρηση των υπηρετήσεων και της προϋπηρεσίας τους και σε περίπτωση διαπίστωσης λάθους να υποβάλουν **αίτημα** ηλεκτρονικά μέσω του συστήματος <https://teachers.minedu.gov.gr>, αναφέροντας **αναλυτικά** τη διόρθωση που θεωρούν ότι πρέπει να γίνει.

Παρακαλούνται οι Διευθυντές/ντριες των σχολικών μονάδων να μεριμνήσουν για την ενυπόγραφη ενημέρωση των ενδιαφερόμενων.

**Διεύθυνση Δ.Ε. Ανατ. Αττικής**

**Τμήμα Γ΄ Προσωπικού**